Jacob Tengsereid

Jacob Svendsen Tengsereid (født i Egersund desember 1789, død 6. april 1863) var en forbryter hvis rulleblad omfattet en rekke tyverier og rømninger i årene før 1818. Han tilhørte samme generasjon som Gjest Baardsen og Ole Høiland og opererte delvis i samme område som de to; langs kysten mellom Kristiansand og Bergen.

Høsten 1815 satt han arrestert i Arendal sammen med Baardsen. Herfra skal han ha rømt to to ganger ved hjelp av verktøy han hadde fått av ham.Gjest Baardsen: Mitt liv. Nordenfjeldske Forlag; bd. 1, s. 84-85. ISBN13 9788270050260

Tengsereid ble dømt til kakstrykning og slaveri på livstid. Han satt dels på festningen i Fredrikstad, dels på Akershus. I 1840-årene ble en rekke fanger benådet; 18. april 1844 også Tengsereid. Han døde på gården Sletteid i Egersund, 73 år, fattig, men han ble betydelig eldre enn de fleste storforbrytere på den tiden.http://forum.arkivverket.no/topic/177750-livstidsfangen-jacob-svendsen-tengsereid-egersund-1789-1863/

I Balladen om mestertyven Ole Høiland spilte Harald Heide-Steen jr. rollen som Tengsereid.

 Referanser 

Kategori:Nordmenn dømt for lovbrudd
Kategori:Personer fra Eigersund kommune